Die country-sanger Matt Hurter (74) wat Maandag aan prostaatkanker dood is, sal veral vir die bevordering van jong kunstenaars en vir sy omgee vir ander mense onthou word.
“Hy kon dit baie goed doen. ‘Hand me down that bottle of tequila, Sheila’. Nou dis al klaar ’n wenliriek vir enige song. Ek sal hom onthou as die lang ou met die hoed op die kop in die poskantoor,” sê die Liedjieboer wat in Gansbaai woon.
“Hy het al vier en ’n half jaar gelede die kanker gekry. Hy was in ’n koma in die hospies en toe het die nuus Maandag net na 19:00 gekom. Ons is almal sad.”
Goosen onthou dat die inwoners van sy omgewing sowat vier jaar gelede ook ’n geld ingesamel het vir iemand anders met kanker, en hoe Hurter soveel van sy tyd beskikbaar gestel het om daarmee te help.
“Hy was baie ten gunste van die opheffing en bevordering van jong kunstenaars. Hy was altyd op soek na nuwe kunstenaars en nuwe bloed in die bedryf en het baie tyd aan hulle afgestaan.”
Hurter was bekend om sy treffers soos “Big Bad John”, “Ride Safe” en “Bicycle Bill”, laasgenoemde glo die eerste liedjie wat hy self geskryf het.
Hy het die afgelope vier jaar moedig teen die kanker geveg, maar die laaste maand was ’n opdraande stryd.
“Hy het egter tot aan die einde geglo hy sal gesond word,” sê Nelia. “Hy was ’n dapper en ontsettend sterk mens. Hy was later in ’n koma, maar hy was rustig en ons het vrede gemaak.”
“Hy het in KwaZulu-Natal grootgeword. Hy was eintlik ’n strandmens, maar hy kon eintlik terwyl ons aan die kus gewoon het nooit die see geniet nie, omdat hy altyd op toer was en toe later siek geword het. Hy het ook ’n bietjie van hengel gehou.”
“Hy het liedjies geskryf wat treffers was. Ek onthou sy fantastiese humorsin, maar ook sy diepe denke. Hy was baie beginselvas. ’n Baie, baie mooi mens.”
Volgens Dennis East, liedjieskrywer en musiekvervaardiger en ’n jarelange vriend, het Hurter nooit ’n agenda gedryf met enigiets wat hy aangepak het nie; dit was sy omgee vir mense wat die belangrikste was.
“Matt het almal ‘Sport’ genoem. Hy was ’n mens met ’n hart so groot soos hyself. Ek onthou dat hy so ’n maand gelede vir my gesê het dat hy van dié ‘ding’ (sy siekte) ontslae gaan raak. Dis ’n groot verlies om die mense na aan jou te verloor wat ’n groot verskil gemaak het.”
“Dit was wonderlik om soveel bekendes weer te sien en hul steun vir Matt te ervaar. Hy het net soveel vir mense omgegee, almal het ’n plek gehad. Hy kon ure in ’n kroeg sing en mense vermaak. Ek is verby hartseer, maar ek beskou dit in die lig dat sy lyding verby is,” sê East.
“En behalwe dat hy kon sing, kon hy skreeusnaakse stories op die verhoog vertel. Ek het hom al geken toe sy hare nog swart was. God seën hom. Wat ’n mooi siel, iemand met so ’n goeie hart. Regtig ’n gentle giant.”
“Sy kleuterskoolonderwyseres kla aanhoudend dat hy nie konsentreer nie en ek sien dit self by die huis. Hy kan nie eens daarop fokus om net op ’n stoel te sit en sy kos klaar te eet nie. Hy is soos daai batteryhasies – hy spring van een ding na ’n ander. Ons het nou met arbeidsterapie begin om te kyk of dit help.”
Die ander kant van die munt is egter dat wanneer jou kind die dag op ’n skoolbank sit, hy moet kan fokus.
’n Deel van die probleem is die gejaagdheid van die moderne lewe, meen die Pretoriase opvoedkundige sielkundige Theresa van den Berg.
Dit keer kinders om die vaardigheid van konsentrasie te leer. “Ons lewe in ’n visuele en bedrywige wêreld waar mense op hul skootrekenaars besig is terwyl die TV ook nog aan is!”
En sonder konsentrasie is dit baie moeilik om kognitiewe vaardighede te ontwikkel. “As ons ’n huis bou, maak ons seker dat die fondament baie goed gelê word voor ons met die bouwerk voortgaan,” sê sy.
As jou kind eers goed genoeg kan konsentreer om saam met jou deur ’n boek te blaai of ’n legkaart te bou, sal hy later ook in staat wees om in ’n tou te wag sonder om sy geduld te verloor of om ’n skooltaak te voltooi sonder om halfpad moed te verloor. Theresa deel hierdie raad om van vroeg af al konsentrasievaardighede te kweek.
Wanneer ’n mens rustig word, fokus jy op die hier en nou en konsentreer jy daarop om net goed na mekaar te luister.